Sebastian Foss Solevåg

Sebastian Johann Foss Solevåg (født 1991) er en norsk tidligere alpinist som representerte Spjelkavik Idrettslag. Solevåg ble verdensmester i slalåm og i lagkonkurransen i VM i alpint 2021 i Cortina d'Ampezzo. Han konkurrerte i verdenscupen fra 2012 til 2025 og vant to verdenscuprenn.

 Karriere 
Solevåg debuterte i verdenscupen i alpint 11. november 2012 i Levi i Finland. I 2013 ble han norsk mester i slalåm. Han representerte Norge i vinter-OL 2014 i Sotsji, der han ble nummer ni i slalåm. Han fikk sin første topp fem-plassering i verdenscupen med en fjerdeplass i slalåm i Levi 16. november 2014. Han fikk sin første pallplassering i verdenscupen med en tredjeplass i slalåm i Zagreb 6. januar 2015.

Under vinter-OL 2018 i Pyeongchang kjørte Solevåg på det norske laget som tok bronse i lagkonkurransen. De øvrige på laget var Nina Haver-Løseth, Kristin Lysdahl, Maren Skjøld, Leif Kristian Nestvold-Haugen og Jonathan Nordbotten. Han ble nummer ti i slalåm.

Han tok sin første verdenscupseier da han vant slalåm i Flachau 17. januar 2021. Han kjørte på det norske laget som tok gull i lagkonkurransen under VM i alpint 2021 i Cortina. De øvrige på laget var Kristina Riis-Johannessen, Thea Louise Stjernesund og Fabian Wilkens Solheim, samt Kristin Lysdahl som skadet reserve. Han ble også verdensmester i slalåm – den første norske verdensmester i slalåm siden Tom Stiansen i 1997. Dette var femte norske VM-gull i slalåm – de tre første var Stein Eriksen (1954), Inger Bjørnbakken (1958) og Kjetil André Aamodt (1993).

Han tok bronse i slalåm under OL 2022 i Beijing med Clément Noël og Johannes Strolz på de to første plassene.

Han la opp i 2025.

 Verdenscupresultater 
 Pallplasser individuelt

 Sesong Dato Sted Øvelse Plass2014/15 6. januar 2015  Zagreb, Kroatia Slalåm  3.2015/16 20. mars 2016  St. Moritz, Sveits Slalåm  3.2020/21 22. desember 2020  Madonna, Italia Slalåm  2.17. januar 2021  Flachau, Østerrike Slalåm  1.2021/22 22. desember 2021  Madonna di Campiglio, Italia Slalåm  1.

 Medaljer i norske mesterskap 
Plassering Øvelse ÅrGull  Slalåm  2021Sølv  Slalåm  2016Bronse  Superkombinasjon  2015, 2017, 2018

 Referanser 
NM 2015
Egil Svendsby (red.) Sportsboken 2016, s. 216. Vigmostad & Bjørke. ISBN 978-82-419-1334-0.
Egil Svendsby (red.) Sportsboken 2018, s. 183. Vigmostad & Bjørke. ISBN 978-82-419-1722-6.
NM 2021

 Eksterne lenker 



Kategori:Norske alpinister
Kategori:Verdensmestere i alpint
Kategori:Olympiske bronsemedaljevinnere for Norge
Kategori:Olympiske bronsemedaljevinnere i alpint
Kategori:Kongepokalvinnere i skiidrett
Kategori:Norgesmestere i slalåm
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under VM i alpint 2021
Kategori:Deltakere for Norge under Vinter-OL 2022
Kategori:Alpinister under Vinter-OL 2022
Kategori:Medaljevinnere under Vinter-OL 2022
Kategori:Deltakere for Norge under VM i alpint 2023
Kategori:Deltakere for Norge under VM i alpint 2017
Kategori:Deltakere for Norge under VM i alpint 2019